b'\n_START_ARTICLE_\nLaurentius Petri Gothus\n_START_SECTION_\nBakgrunn\n_START_PARAGRAPH_\nLaurentius Petri Gothus bedrev studier i Wittenberg fra omkring 1546, og ble der student under Philipp Melanchthon samt magister 1558 med hjelp av hertug Erik (senere Erik XIV).\n_START_SECTION_\nSalmedikter\n_START_PARAGRAPH_\nMed Olaus Petri var han sin samtids st\xc3\xb8rste svenske salmedikter; han skrev ogs\xc3\xa5 dikt, for eksempel et latinsk dikt om goterne, Strategema Gothici Exercitus adversus Darium 1559, som senere skulle inspirere g\xc3\xb6tisismen.\n_START_SECTION_\nHoffpredikant, professor\n_START_PARAGRAPH_\nLaurentius Petri Gothus ble utnevnt til hoffpredikant etter sin hjemkomst i 1561. Fra 1566 var han professor i gresk i Uppsala. Han var en av de viktigere redakt\xc3\xb8rer ved 1567 \xc3\xa5rs salmebok, og i 1572 \xc3\xa5rs salmeboksutgave.\n_START_SECTION_\nErkebiskop\n_START_PARAGRAPH_\nI 1574 ble han utnevnt til erkebiskop selv om han ikke fikk majoritet av valgkollegiet; kongen utnevnte ham i desember etter at han hadde antatt kongens forslag som skulle lede til et fors\xc3\xb8k til atter \xc3\xa5 katolisere Sverige; det tog seg fremst liturgiske former og m\xc3\xb8tte stor motstand. Han n\xc3\xa6rmet seg slik katolisismen og lot seg vigsle p\xc3\xa5 katolsk m\xc3\xa5te (med oljevigsel i juli 1575). _NEWLINE_Laurenitus Petri Gothus sluttet seg med overbevisning til de formdelingsbestrebelser som tok seg uttrykk i kong Johan IIIs Nova ordinanta og liturgi, hvis forord han etter all sannsynlighet var forfatter av og som han forsvarte p\xc3\xa5 den svenske riksdagen i 1577. Allerede \xc3\xa5ret etter br\xc3\xb8t han imidlertid med den liturgiske bevegelse og rettet seg imot i skriftet Contra novas papistarum machinationes_NEWLINE_I 1576 lot han utgi en ny salmebok, og \xc3\xa5ret derp\xc3\xa5 Luthers lille katekisme._NEWLINE_Han var gift med Margareta Larsdotter, datter av erkebiskop Laurentius Petri Nericius. De hadde to d\xc3\xb8tre. Brors\xc3\xb8nnen Laurentius Paulinus Gothus ble erkebiskop i 1637.'